rejauldu/bengali-wikipedia huggingface dataset:
thumb|হাসিমারা বিমানঘাঁটিতে ড্যাসল্ট রাফাল বিমান হাসিমারা বিমানঘাঁটি  হল ভারতীয় বিমানবাহিনীর একটি ঘাঁটি যা ভারতের পশ্চিমবঙ্গ রাজ্যের আলিপুরদুয়ার জেলায় অবস্থিত। হাসিমারা ভারত-ভুটান সীমান্তের কাছে কৌশলগতভাবে অবস্থিত। এটি চুম্বি উপত্যকার নিকটতম ভারতীয় বিমানঘাঁটিও যা ভারতের সিকিম রাজ্য, ভুটান এবং তিব্বত স্বায়ত্তশাসিত অঞ্চলের মধ্যে ত্রি-সংযোগস্থলে অবস্থিত।  পটভূমিকা দেশের উত্তর-পূর্বে চীনের শক্তির কথা মাথায় রেখেই এই যুদ্ধবিমানের অন্যতম ঘাঁটি তৈরি হচ্ছে উত্তরবঙ্গের সবুজে মোড়া হাসিমারায়।হাসিমারা থেকে বাংলাদেশ, ভুটান এবং চীন তুলনামূলকভাবে নিকটবর্তী। অবস্থানগত দিক থেকে অত্যন্ত গুরুত্বপূর্ণ জায়গা। হাসিমারায় রাফাল এসে গেলে এটি অনেক বেশি গুরুত্বপূর্ণ ঘাঁটিতে পরিণত হবে। চীনের কথা ভেবেই ভারত সামরিক ঘুঁটি সাজাচ্ছে।  আগামী দিনের পরিস্থিতির কথা মাথায় রেখে হাসিমারায় নিজেদেরকে তৈরি রাখতে রাফাল যুদ্ধবিমান কার্যকর ভূমিকা নেবে বলেই দাবি প্রতিরক্ষা মন্ত্রকের।সাড়ে ন’ টন অস্ত্র বহন এবং এয়ার ডিফেন্স ও গ্রাউন্ড অ্যাটাকে সক্ষম রাফাল হাসিমারায় এসে গেলে পড়শি দেশ চীন চিন্তায় পড়বে স্বাভাবিকভাবেই।  পরিকাঠামো হাসিমারায় শেষবার ১৯৯৩ সালে রানওয়ের আস্তরণ সংস্কার করা হয়েছিল। রাফাল আসার আগে ফের রানওয়ে সংস্কারের কাজে হাত দেওয়া হয়েছে। যতটা সম্ভব মসৃণ করে তোলা হচ্ছে সেটি। এই কাজ ছ’মাসের মধ্যে শেষ হয়ে যাবে। হাসিমারার বর্তমান রানওয়ে ৮৫০০ থেকে ৯ হাজার ফুট লম্বা। যা অত্যাধুনিক এই যুদ্ধবিমানের জন্য আদর্শ। হ্যাঙারও বিশেষভাবে তৈরি করা হচ্ছে। যাতে শুধু রাফালই নয়, আরও এক অত্যাধুনিক যুদ্ধবিমান সুখোই-৩০ সেখানে থাকতে পারে।  বিমানবহর উত্তরবঙ্গের ডুয়ার্সের হাসিমারা বিমানবাহিনী ঘাঁটি রাফাল যুদ্ধবিমানকে স্বাগত জানাতে প্রস্তুতিপর্ব অনেকটাই সেরে ফেলেছে। ২০২০-তে প্রথমে পাঞ্জাবের আম্বালা বিমানবাহিনী ঘাঁটিতে পরমাণু অস্ত্রবাহী এই যুদ্ধবিমান নামবে। তার এক-দেড় বছরের মধ্যেই হাসিমারা বিমানবাহিনী ঘাঁটিতে চলে আসবে আরও বেশ কয়েকটি রাফাল। সেকারণেই এই অত্যাধুনিক যুদ্ধবিমান রাখার জন্য হ্যাঙার তৈরির কাজ প্রায় শেষের পথে। শুরু হয়েছে রানওয়ে মসৃণ করার কাজও। সম্পূর্ণ নতুন মোড়কে হাসিমারা ঘাঁটিকে তৈরি করার পথে কয়েক কদম ইতিমধ্যেই এগিয়ে গিয়েছে প্রতিরক্ষা মন্ত্রক।  হাসিমারা বিমানবাহিনী ঘাঁটির এয়ার কমোডর জে এস মান । এখানে হাসিমারায় বিমানবাহিনীর ২২ তম স্কোয়াড্রন ছিল।  তথ্যসূত্র  বিষয়শ্রেণী:ভারতীয় বিমানবাহিনীর ঘাঁটি বিষয়শ্রেণী:১৯৫৩-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের বিমানবন্দর
যোগাত্মক বিপরীত সংখ্যা(Additive Inverse) যদি যেকোনো দুটি সংখ্যার যোগফল ০(শূণ্য) হয়, তবে একটিকে অন্য সংখ্যাটির যোগাত্মক বিপরীত সংখ্যা বলা হয়। এর থেকেই ঋণাত্মক সংখ্যার ধারণাটির উদ্ভব হয়। উদাহরণ স্বরূপ, যেকোনো একটা সংখ্যা যেমন ৪-এর যোগাত্মক বিপরীত সংখ্যাটি হবে (-৪) এবং (-৪)-এর যোগাত্মক বিপরীত হবে ৪, যেখানে - ৪+(-৪)=০,বা (-৫)+৫=০  প্ৰতিটি ধনাত্মক সংখ্যার যোগাত্মক বিপরীত হবে সংখ্যাটির ঋণাত্মক মান। অন্যদিকে, প্ৰতিটি ঋণাত্মক সংখ্যার যোগাত্মক বিপরীত হ'ল সংখ্যাটির ধনাত্মক মান। ০(শূণ্য) নিজেই নিজের যোগাত্মক বিপরীত।  thumb|right|র আটটা মানের ভিতর এই দুইটি জটিল সংখ্যা একটি অন্যটির বিপরীত।  বিষয়শ্রেণী:সংখ্যা বিষয়শ্রেণী:বিমূর্ত বীজগণিত বিষয়শ্রেণী:পাটিগণিত বিষয়শ্রেণী:প্রাথমিক বীজগণিত
মির্জাখীল হাই স্কুল অ্যান্ড কলেজ বাংলাদেশের চট্টগ্রাম জেলার সাতকানিয়া উপজেলার একটি শিক্ষাপ্রতিষ্ঠান।  অবস্থান প্রতিষ্ঠানটি চট্টগ্রাম জেলার সাতকানিয়া উপজেলার সোনাকানিয়া ইউনিয়নের মির্জাখীল গ্রামে অবস্থিত। সাতকানিয়া উপজেলা হতে এর দূরত্ব ৫ কিলোমিটার।  ইতিহাস স্থানীয় শিক্ষানুরাগী ব্যক্তিত্ব আবদুর রউফ চৌধুরী স্থানীয় প্রাথমিক বিদ্যালয়ের জরাজীর্ণ ভবনের একটি কক্ষে ২০-২৫ জন ছাত্র-ছাত্রী নিয়ে ১৯৬৪ সালে ৬ষ্ঠ শ্রেণীর পাঠদান শুরু করেন।বিদ্যালয় শিক্ষার্থী ডায়েরি, ২০২০ স্থানীয় তিনজন শিক্ষক  উক্ত পাঠদানে অংশ গ্রহণ করেন। এভাবে ৮ম শ্রেণী পর্যন্ত ক্লাস চালু করেন। ১৯৬৫ সালে বিদ্যালয়টি নিম্নমাধ্যমিক  স্বীকৃতি লাভ করে। ১৬ বছর অতিক্রান্ত হওয়ার পর ১৯৮১ সালে উচ্চ মাধ্যমিক বিদ্যালয়ে রূপান্তরিত করার উদ্দেশ্য বিদ্যালয়ের প্রধান শিক্ষকসহ অনেকেই উল্লেখযোগ্য ভূমিকা পালন করেন। পর্যায়ক্রমে তৎকালীন কুমিল্লা মাধ্যমিক ও উচ্চ মাধ্যমিক শিক্ষা বোর্ডে পাঠদানের অনুমতি ও স্বীকৃতি  লাভ করে। প্রতিষ্ঠানটি ২০২২ সালের ১০ ফেব্রুয়ারি শিক্ষা মন্ত্রণালয়ের উপসচিব স্বাক্ষরিত প্রজ্ঞাপন অনুসারে উচ্চ মাধ্যমিক পর্যায়ে পাঠদানের অনুমতি লাভ করে।  ব্যবস্থাপনা প্রতিষ্ঠান পরিচালনার জন্য একটি পরিচালনা পর্ষদ বা ম্যানেজিং কমিটি রয়েছে।  শিক্ষকবৃন্দ মির্জাখীল হাই স্কুল অ্যান্ড কলেজের বর্তমান প্রধান শিক্ষক আখতার আহমদ। এছাড়াও এ বিদ্যালয়ে আরও ২০জনের অধিক শিক্ষক-শিক্ষিকা কর্মরত আছেন। অবকাঠামো মির্জাখীল হাই স্কুল অ্যান্ড কলেজে পাঁচ তলা বিশিষ্ট একটি ভবন ও দুই তলা বিশিষ্ট আরও দুইটি একাডেমিক ভবন রয়েছে। এছাড়া বিদ্যালয়ে তিনটি বিজ্ঞানাগার (পদার্থ, রসায়ন ও জীব), একটি শেখ রাসেল ডিজিটাল কম্পিউটার ল্যাব রয়েছে। প্রতিষ্ঠানটিতে ১৯৫২ এর ভাষাসৈনিক ও ১৯৭১ এর শহীদদের স্মরণে রয়েছে একটি শহীদ মিনার। বিদ্যালয়টিতে প্রধান শিক্ষকের জন্য আলাদা কার্যালয় রয়েছে। বিদ্যালয়টি মোট ০.৮২ একর জায়গার ওপর বিস্তৃত এবং একাডেমিক ভবনসমূহ ০.২৪ একর জায়গার ওপর নির্মিত।  সহ-শিক্ষা কার্যক্রম এ বিদ্যালয়ে বর্তমানে বিভিন্ন ধরনের সহ-শিক্ষা কার্যক্রম চালু আছে।  স্কাউট দল  বিশ্ব সাহিত্য কেন্দ্র  বাৎসরিক ক্রীড়া প্রতিযোগিতা  বিতর্ক প্রতিযোগিতা  সাংস্কৃতিক অনুষ্ঠান  আবৃত্তি ও  চিত্রাংকন প্রতিযোগিতা  এছাড়াও বিদ্যালয়টির ছাত্র - ছাত্রীবৃন্দ বিভিন্ন আন্তঃস্কুল প্রতিযোগিতায় ও অংশগ্রহণ করে থাকে।  গ্রন্থাগার এখানে একটি গ্রন্থাগার রয়েছে, যেটি বিশ্ব সাহিত্য কেন্দ্রের সাথে সম্পৃক্ত।  খেলার মাঠ বিদ্যালয়টিতে একটি খেলার মাঠ রয়েছে, যেখানে প্রতিদিন প্রাত্যহিক সমাবেশ ও বার্ষিক ক্রীড়া ও সাংস্কৃতিক প্রতিযোগিতা অনুষ্ঠিত হয়।  ফলাফল ও কৃতিত্ব এ বিদ্যালয়ে বর্তমান পাশের হার প্রায় ৯০%। ২০২০ সালের এসএসসির জিপিএ ৫ এর ভিত্তিতে বিদ্যালয়টি উপজেলার তৃতীয় সেরা শিক্ষাপ্রতিষ্ঠানের কৃতিত্ব অর্জন করে। চিত্রশালা  তথ্যসূত্র  বিষয়শ্রেণী:চট্টগ্রাম জেলার বিদ্যালয় বিষয়শ্রেণী:সাতকানিয়া উপজেলার শিক্ষাপ্রতিষ্ঠান বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার মহাবিদ্যালয়
ব্রাইটন প্রধান রেলপথ (দক্ষিণ কেন্দ্রীয় প্রধান রেলপথ নামেও পরিচিত) যুক্তরাজ্যের একটি প্রধান রেলপথ, যা মধ্য লন্ডনের সাথে ইংল্যান্ডের দক্ষিণ উপকূলের ব্রাইটনকে সংযুক্ত করে। লন্ডনে লাইনটির দুটি শাখা রয়েছে যথাক্রমে লন্ডন ভিক্টোরিয়া ও লন্ডন ব্রিজ স্টেশন থেকে, যা ক্রয়েডনে যুক্ত হয় এবং ব্রাইটনের দিকে এক রেলপথ হিসাবে অবিরত থাকে। লাইনে তৃতীয় রেল ব্যবস্থা ব্যবহার করে বিদ্যুতায়িত করা হয়।  লন্ডন ও ব্রাইটনের মাঝে রেলপথটি রেডহিল, পূর্ব ক্রাওলি, হ্যাওয়ার্ডস হিথ ও বার্গেস পাহাড় সহ একাধিক বৃহৎ নগর অঞ্চলে পরিষেবা প্রদান করে। এটি দেশের দ্বিতীয় ব্যস্ততম যাত্রী বিমানবন্দর লন্ডন গ্যাটউইক বিমানবন্দরেও রেল পরিষেবা সরবরাহ করে।  এছাড়াও, রেলপথটি সাসেক্স, পূর্ব সারে এবং লন্ডনের দক্ষিণ বরো জুড়ে প্রধান রেলপথে ও শহরতলির উভয় পরিষেবার জন্য "ট্রাঙ্ক" রুট হিসাবে কাজ করে।  টীকা  তথ্যসূত্র  বহিঃসংযোগ  বিষয়শ্রেণী:লন্ডনের রেলপথ বিষয়শ্রেণী:ইংল্যান্ডের আদর্শ গেজ রেলপথ
হরিপদ চট্টোপাধ্যায় (জন্ম ১৮৯৭ -  মৃত্যু:  ১১ নভেম্বর, ১৯৬৭) ছিলেন ভারতের একজন বিশিষ্ট স্বাধীনতা সংগ্রামী ও জননেতা। তার জন্ম হয়েছিল নদিয়া জেলার কৃষ্ণনগরে। সম্পর্কে তিনি শহীদ বিপ্লবী বাঘা যতীন এর মাতুলপুত্র। তার পিতার নাম বসন্ত চট্টোপাধ্যায়।  ছাত্র জীবন  বিজ্ঞানী আচার্য প্রফুল্ল চন্দ্র রায়ের ছাত্র, নেতাজী সুভাষচন্দ্র বসুর অন্যতম সুহৃদ হরিপদ চট্টোপাধ্যায় কলিকাতা বিশ্ববিদ্যালয়ের রসায়ন শাস্ত্রের ছাত্র। প্রথম শ্রেনীতে প্রথম স্থানাধিকার করে এম.এস.সি পাশ করেন। এবং উচ্চশিক্ষা সম্পন্ন করতে সোভিয়েত ইউনিয়ন যান।  রাজনৈতিক জীবন চাকরির নিশ্চিত প্রলোভন ছেড়ে মহাত্মা গান্ধীর দেশজোড়া অসহযোগ আন্দোলনে যোগ দিয়ে কারারুদ্ধ হন হরিপদ। তাকে ঢাকা সেন্ট্রাল জেলে পাঠানো হয় ১৯২১ সালে। পরবর্তীকালে আইন অমান্য আন্দোলন ও ভারত ছাড়ো আন্দোলনে যোগ দিয়েও কারাবরণ করেছেন দীর্ঘদিন। নদীয়া জেলার সশস্ত্র স্বাধীনতা আন্দোলনের অন্যতম পুরোধাপুরুষ ও একনিষ্ঠ কর্মী ছিলেন তিনি। কুমিল্লায় অভয় আশ্রম এর প্রতিষ্ঠা ও নদীয়ার সাহেবনগরে কৃষি শিল্প প্রতিষ্ঠান স্থাপন করা তার জীবনের অন্যতম কৃতিত্ব। যে প্রতিষ্ঠানে মুখ্যমন্ত্রী প্রফুল্লচন্দ্র সেন, প্রফুল্লচন্দ্র ঘোষ, বিপ্লবী শচীন্দ্রনাথ মিত্র ও জাতীয় স্তরের কংগ্রেস নেতৃবৃন্দ পদার্পণ করেছেন একাধিকবার। ভারতবর্ষের মত কৃষিপ্রধান দেশে কৃষির সাথে গ্রামীণ কুটির শিল্পর প্রত্যক্ষ যোগসূত্র স্থাপনে তিনি ছিলেন অগ্রনী কর্মী।  সংসদীয় রাজনীতি ১৯৩৭ থেকে ১৯৫১ সাল পর্যন্ত তিনি বঙ্গীয় ব্যবস্থাপক সভা (পরে পশ্চিমবঙ্গ বিধানসভা)-র কংগ্রেস দলভুক্ত গুরুত্বপূর্ণ সদস্য ছিলেন। ১৯৫২ সালের নির্বাচনে বিরোধী দলের পক্ষে বিধানসভার সদস্য ও ১৯৬২ ও ১৯৬৭ তে পরপর দুইবার নবদ্বীপ ও কৃষ্ণনগর কেন্দ্র হতে নির্দলীয় সাংসদ হিসেবে লোকসভায় নির্বাচিত হন।  পার্লামেন্টারিয়ান ও সুবক্তা হিসেবে তাঁর সর্বভারতীয় খ্যাতি ছড়িয়ে পড়ে। তার জীবদ্দশায় একমাত্র পুত্র ভারতীয় বিমানবাহিনীর কমিশনড অফিসার অভিজিত চট্টোপাধ্যায় ভারত-পাকিস্তান যুদ্ধ ১৯৬৫ তে কাশ্মীরে শহীদ হন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬১৮,    তথ্যসূত্র   বিষয়শ্রেণী:১৮৯৭-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:পশ্চিমবঙ্গের বিপ্লবী বিষয়শ্রেণী:নদিয়া জেলার ব্যক্তি বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:পশ্চিমবঙ্গের ব্যক্তি বিষয়শ্রেণী:বাঙালি রাজনীতিবিদ বিষয়শ্রেণী:তৃতীয় লোকসভার সদস্য বিষয়শ্রেণী:ভারতীয় রাজনীতিবিদ বিষয়শ্রেণী:চতুর্থ লোকসভার সদস্য বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী বিষয়শ্রেণী:ভারতীয় বিপ্লবী বিষয়শ্রেণী:বাঙালি বিপ্লবী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় জাতীয়তাবাদী বিষয়শ্রেণী:কিষাণ মজদুর প্রজা পার্টির রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৪৭-১৯৫১ বিষয়শ্রেণী:বঙ্গীয় আইনসভার সদস্য ১৯৪৬-১৯৪৭
চৌধুরী স্যার শাহেব-উদ-দিন ভার্ক (মৃত্যু:১৯৪৬) ছিলেন একজন পাঞ্জাবী আইনজীবী এবং ব্রিটিশ ভারতের রাজনীতিবিদ।   জীবনী  ভার্ক ব্রিটিশ ভারতের পাঞ্জাবের শিয়ালকোট জেলায় একটি মুসলিম জাট পরিবারে জন্মগ্রহণ করেছিলেন। তিনি লাহোরের সরকারী কলেজ বিশ্ববিদ্যালয়ে পড়াশোনা করেছিলেন। ১৯১২ সালে তিনি লাহোর পৌর কমিটিতে নির্বাচিত হন। তিনি ১৯৩৩ সালে পাঞ্জাব আইন পরিষদের সদস্য হন এবং ১৯২৫ ও ১৯৩৬ সালের মধ্যে পরপর তিনবার সভাপতি নির্বাচিত হন। The Punjab Parliamentarians 1897-213, Provincial Assembly of the Punjab, Lahore - Pakistan, 2015 ১৯৩০ সালের নববর্ষ সম্মান তালিকায় তাকে নাইট ব্যাচেলর করা হয়েছিল। The Edinburgh Gazette, 7 January 1930. ১৯৩৬ সালে পরিষদ পাঞ্জাব আইনসভা দ্বারা প্রতিস্থাপিত হয় এবং ভার্ক ১৯৩৭ সালের এপ্রিল থেকে ১৯৪৫ সালের মার্চ মাস পর্যন্ত বিধানসভার স্পিকারের দায়িত্ব পালন করেন।  ১৯৪৬ সালে তিনি লাহোরে মারা যান।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:১৯৪৬-এ মৃত্যু বিষয়শ্রেণী:পাঞ্জাবের প্রাদেশিক পরিষদের স্পিকার বিষয়শ্রেণী:ভারতীয় নাইট বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:পাঞ্জাবের ইতিহাস
মনোহরপুর ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।মনোহরপুর ,পিয়ারাতলা ,কালা ,ধোপাখালী,মাধপখালী,রাজাপুর ,মানিকপুর গ্রামনিয়ে গঠিত ।এটি বাংলাদেশর শেষ সীমান্তের একটি ইউনিয়ন ।এই ইউনিয়ন চুয়াডাঙ্গা জেলার একমাত্র ইউনিয়ন যেখানে পাখিদের অভয় অরণ্য ঘোষণা করা হয়েছে ।   অবস্থান ও আয়তন  এটি জীবননগর শহর থেক ৪ কিলোমিটার দুরে আবস্থিত ।এই ইউনিয়ন এর আয়তন ৪৫৯৪.৮৪ বর্গ কিলোমিটার ।   প্রশাসনিক এলাকা  •মনোহরপুর •ধোপাখালী  •মাধপখালী  •রাজাপুর  •মানিকপুর  •কালা  •পিয়ারাতলা   ইতিহাস  ২০১৬ সালের প্রথম দিকে উথলী ইউনিয়নকে বিভক্ত করার চিন্তা করা হয় এবং বছরের প্রথমেই ইউনিয়ন বিভক্ত করা হয়। এক ইউনিয়ন ভেঙে আরও ৩টি ইউনিয়ন করা হয়। এই নতুন ইউনিয়ন এর মধ্যে মনোহরপুর ইউনিয়ন একটি।   শিক্ষা   এখানে কয়েকটি উল্লেখযোগ্য শিক্ষা প্রতিষ্ঠান রয়েছে ঃ  ১ জীবননগর টেকনিক্যাল স্কুল এন্ড কলেজ  ২ মনোহরপুর  সরকারী প্রাথমিক বিদ্যালয়  ৩মনোহরপুর মাধ্যমিক বিদ্যালয়  ৪ ধোপাখালী সরকারী প্রাথমিক বিদ্যালয়  ৫ ধোপাখালী মাধ্যমিক বিদ্যালয়  ৬ কালা সরকারী প্রাথমিক বিদ্যালয়  ৭ রাজাপুর সরকারী প্রাথমিক বিদ্যালয়  ৮ ধোপাখালী মাদ্রাসা  অর্থনীতি এ ইউনিয়নের অর্থনীতি মূলত কৃষি নির্ভর। এখানে ধান, পাট ভুট্টা  বিভিন্ন ফসল উৎপাদিত হয়।এছাড়াও এখানে আম গাছ,পেয়ারা কাঁঠাল ,খেজুর গাছ ও প্রচুর পানক্ষেত দেখতে পাওয়া যায়।   উল্লেখযোগ্য ব্যক্তিত্ব  মোঃ হারুন-অর-রশীদ (প্রধান শিক্ষক,গয়েশপুর মাধ্যমিক বিদ্যালয়) মোঃ মহসিন উদ্দিন আরিফ (প্রফেসর,সরকারী এম এম কলেজ) মোঃ আলীহিম (মহা হিসাব নিরীক্ষক) মোঃ সাখাওয়াত হোসেন (শিক্ষক,জাহাঙ্গীরনগর বিশ্ববিদ্যালয়) মোঃ সোহরাব হোসেন সুরদ্দিন (চেয়ারম্যান, মনোহরপুর ইউনিয়ন) ক্যাপ্টেন আবদুল মাবুদ (বাংলাদেশ সেনাবাহিনী)   তথ্যসূত্র   বিষয়শ্রেণী:জীবননগর উপজেলার ইউনিয়ন
মহাত্মা জ্যোতিবা ফুলে রোহিলখণ্ড বিশ্ববিদ্যালয়, এটি উত্তরপ্রদেশের একটি সরকারি বিশ্ববিদ্যালয়। এটি উত্তর প্রদেশের বেরেলি জেলার পিলিভীত বাইপাস রোডে অবস্থিত। এটি 1975 সালে প্রতিষ্ঠিত হয়েছিল এবং 9টি জেলার 500 টিরও বেশি কলেজ এর অধীনে অধিভুক্ত। এর চ্যান্সেলর হলেন উত্তর প্রদেশের রাজ্যপাল, এবং উপাচার্য হলেন অধ্যাপক কেপি সিং। এই বিশ্ববিদ্যালয়টি 9001:2015 এবং 14001:2015 এর অধীনে NAAC দ্বারা A++ মর্যাদা প্রদান করেছে।  উল্লেখযোগ্য প্রাক্তন ছাত্র  সন্তোষ গাঙ্গওয়ার  মহম্মদ শামি  গুলাবো দেবী  নরেন্দ্র শ্রীবাস্তব  বিনোদ কাপরি  রাজপাল যাদব  সঞ্জীব আগরওয়াল  রাজেশ আগরওয়াল  ধরমপাল সিং   বহিঃসংযোগ  এম. জে. পি. রোহিলখণ্ড বিশ্ববিদ্যালয়ের অফিসিয়াল ওয়েবপেইজ  ইউপি স্টেট কাউন্সিল অফ হায়ার এডুকেশন / এনএএসি / এনএএসি কলেজ, বিশ্ববিদ্যালয়ের স্বীকৃতির স্থিতি  বিষয়শ্রেণী:উত্তরপ্রদেশের বিশ্ববিদ্যালয় বিষয়শ্রেণী:বরেলিতে শিক্ষা বিষয়শ্রেণী:বরেলিতে ভবন ও স্থাপনা বিষয়শ্রেণী:১৯৭৫-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:১৯৭৫-এ উত্তরপ্রদেশে প্রতিষ্ঠিত বিষয়শ্রেণী:জ্যোতিরাও ফুলে বিষয়শ্রেণী:রোহিলখণ্ড
নেমচিপ ইনকর্পোরেটেড (Namecheap, Inc.) একটি আইসিএনএন (ICANN) স্বীকৃত রেজিস্ট্রার (registrar,) কোম্পানি যারা ডোমেইন রেজিস্ট্রেশন করে এবং বিভিন্ন কোম্পানির কাছে বিক্রি করে (also known as aftermarket domain names)। ফিনিক্স, অ্যারিজোনায় অবস্থিত এ কোম্পানিটি একই সাথে ওয়েবসাইট হোস্টিং  ও বিভিন্ন ওয়েব সিকিউরিটি সার্ভিসও প্রদান করে থাকে। কোম্পানির ভাষ্যমতে ৩০ লক্ষ ব্যবহারকারীর প্রায় ৭০ লক্ষ ডোমেইন তারা নিয়ন্ত্রণ করে থাকে।    ইতিহাস  ২০০০ সাল নাগাদ নেমচিপ প্রতিষ্ঠা করেন রিচার্ড কার্কেন্ডল (Richard Kirkendall)।  ২০১০ এর নভেম্বরে লাইফহ্যাকার (Lifehacker) এর একটি জরীপে এটি সেরা ডোমেইন সার্ভিস প্রোভাইডার হিসেবে স্বীকৃতি পায়। সেপ্টেম্বর ২০১২ তে এটি আবার লাইফহ্যাকারের জরীপে সবচেয়ে জনপ্রিয় ডোমেইন সার্ভিস প্রোভাইডার হিসেবে নির্বাচিত হয়।  মার্চ ২০১২ তে নেমচিপ বিটকয়েন (Bitcoin) একসেপ্ট করা শুরু করে  মে ২০১৪ তে, নেমচিপ আইসিএনএন এর রেজিস্ট্রার এক্রিডিটেশন চুক্তি (Registrar Accreditation Agreement with ICANN) ভঙ্গ করার দায়ে অভিযুক্ত হয়।   তথ্যসূত্র    বহিঃসংযোগ   নেমচিপের প্রাতিষ্ঠানিক ওয়েবসাইট  বিষয়শ্রেণী:ওয়েব হোস্টিং বিষয়শ্রেণী:২০০০-এ প্রতিষ্ঠিত বিষয়শ্রেণী:২০০০-এ প্রতিষ্ঠিত ইন্টারনেট সম্পত্তি বিষয়শ্রেণী:লস অ্যাঞ্জেলেস ভিত্তিক কোম্পানি বিষয়শ্রেণী:ডোমেইন নাম রেজিস্ট্রার
২০২৫ আইসিসি পুরুষ টি২০ বিশ্বকাপ আফ্রিকা বাছাইপর্ব (অন্তিম পর্ব) হল ২০২৬ আইসিসি পুরুষ টি২০ বিশ্বকাপ প্রতিযোগিতার জন্য আফ্রিকা অঞ্চলের বাছাইপর্বের অন্তিম পর্যায়ের প্রতিযোগিতা, যা ১৯ সেপ্টেম্বর থেকে ৪ অক্টোবর ২০২৫ পর্যন্ত জিম্বাবুয়েতে আয়োজিত হয়েছিল।  এই অঞ্চলের দক্ষিণ আফ্রিকা ক্রিকেট দল ২০২৪ বিশ্বকাপের সুপার এইটে ওঠার সুবাদে সরাসরি সুযোগ লাভ করেছে। এই প্রতিযোগিতার বিজয়ী ও রানার্স-আপ দল বিশ্বকাপে অংশগ্রহণ করতে পারবে।   এই প্রতিযোগিতাতে ফাইনালে অংশগ্রহণকারী দুই দল জিম্বাবুয়ে ও নামিবিয়া বিশ্বকাপে উত্তীর্ণ হয়েছিল।  দল আফ্রিকান আঞ্চলিক বাছাইপর্বে মোট ১৮টি দল অংশগ্রহণ করেছিল, যাদেরকে দশটি দলের তিনটি লিগে ভাগ করা হয়েছিল এবং প্রতিটি লিগের চ্যাম্পিয়ন ও রানার্স-আপ আঞ্চলিক অন্তিম পর্বের অংশগ্রহণে সক্ষম হয়।  এছাড়া ২০২৪ আইসিসি পুরুষ টি২০ বিশ্বকাপ থেকে নামিবিয়া ও উগান্ডা সুপার এইটে না উত্তীর্ণ হওয়ায়, তাদের অন্তিম বাছাইপর্বে অবনমিত করা হয়েছিল, কিন্তু আঞ্চলিক বাছাইপর্ব থেকে ছাড় দেওয়া হয়।   উত্তীর্ণ হওয়ারমাধ্যম  তারিখ  আয়োজক  দলসংখ্যা  দল ২০২৪ বিশ্বকাপ  ২৯ জুন ২০২৪        আফ্রিকা বাছাইপর্ব এ  ২১ – ২৬ সেপ্টেম্বর ২০২৪        আফ্রিকা বাছাইপর্ব বি  ১৯ – ২৪ অক্টোবর ২০২৪       আফ্রিকা বাছাইপর্ব সি  ২৩ – ২৮ নভেম্বর ২০২৪       মোট      ৮    গ্রুপ পর্ব গ্রুপ এ  গ্রুপ বি  দ্বিতীয় পর্ব প্লে-অফ  নক-আউট পর্ব  তথ্যসূত্র  বহিঃসংযোগ    বিষয়শ্রেণী:২০২৬ আইসিসি পুরুষ টি২০ বিশ্বকাপ বাছাইপর্ব
ডান্স প্লাস ভারতের একটি নৃত্য প্রতিযোগিতামূলক রিয়েলিটি টেলিভিশন ধারাবাহিক যা স্টার প্লাস টিভি চ্যানেলে সম্প্রচারিত হয়। ভারতীয় নৃত্যশিল্পী রাঘব জুয়ালের উপস্থাপনায় এই ধারাবাহিক বলিউড পরিচালক ও নৃত্য পরিকল্পক রেমো ডি'সুজা ৩ জন সুপরিচিত নৃত্যশিল্পীকে সাথে নিয়ে বিচার করেন।   ধারাবাহিকের বিন্যাস    প্রধান বিচারক   রেমো ডি'সুজাঃ  দলনেতা ও দল   ধর্মেশ ইয়েলান্ডেঃ  শক্তি মোহনঃ  সুমীত নাগদেবঃ  পুনিত পাঠকঃ  উপস্থাপক   রাঘব জুয়ালঃ   মৌসুমসমূহের বর্ণনা    মৌসুম ১  ডান্স প্লাস ১  মৌসুম ২  ডান্স প্লাস ২  মৌসুম ৩  ডান্স প্লাস ৩  মৌসুম ৪  ডান্স প্লাস ৪  মৌসুম ৫  ডান্স প্লাস ৫  মৌসুম ৬  ডান্স প্লাস ৬   বিঃদ্রঃ    তথ্যসূত্র    বহিঃসংযোগ   Dance Plus  Streaming on Hotstar    বিষয়শ্রেণী:হিন্দি ভাষার টেলিভিশন নৃত্যানুষ্ঠান বিষয়শ্রেণী:আপাতবাস্তব টেলিভিশন বিষয়শ্রেণী:ভারতীয় আপাতবাস্তব টেলিভিশন অনুষ্ঠান বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক বিষয়শ্রেণী:স্টার প্লাসের মৌলিক অনুষ্ঠান বিষয়শ্রেণী:ভারতীয় নৃত্য টেলিভিশন অনুষ্ঠান বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:মুম্বইয়ের পটভূমিতে টেলিভিশন অনুষ্ঠান বিষয়শ্রেণী:হিন্দি ভাষার ডিজনি+ হটস্টারের মৌলিক অনুষ্ঠান
দিনাজপুর  পলিটেকনিক ইনস্টিটিউট বাংলাদেশের একটি প্রকৌশল ও প্রযুক্তি শিক্ষাপ্রতিষ্ঠান। এই পলিটেকনিক ইনস্টিটিউটটি ১৯৬৪ সালে প্রতিষ্ঠিত হয়।   ইতিহাস দিনাজপুর পলিটেকনিক ইনস্টিটিউট বাংলাদেশের বৃহত্তম ও নামী সরকারী পলিটেকনিক ইনস্টিটিউট যা ১৯৬৪ সালে প্রতিষ্ঠিত হয়েছিল। এই পলিটেকনিকটি বাংলাদেশ সরকার এবং বাংলাদেশ কারিগরি শিক্ষা বোর্ডের (বিটিইবি) অধীনে নিয়ন্ত্রিত হচ্ছে। তৎকালীন পাকিস্তান সরকার পূর্ব  পাকিস্তানের জেলাসদরে ১৬টি  পলিটেকনিক ইনস্টিটিউট স্থাপন করে। দিনাজপুর পলিটেকনিক ইনস্টিটিউট তারই একটি।  ১৯৬৪ সালে ”সিভিল” এবং “পাওয়ার” টেকনোলজি নিয়ে দিনাজপুর পলিটেকনিক ইনস্টিটিউট এর যাত্রা শুরু হয়। পরবর্তীতে ১৯৬৮ সালে “মেকানিক্যাল” টেকনোলজি , ১৯৮১ সালে ‘ইলেকট্রিক্যাল” টেকনোলজি চালু হয়। ২০০২ সালে “আর্কিটেকচার এন্ড ইন্টেরিয়র ডিজাইন” এবং “কম্পিউটার” টেকনোলজি চালু হয়। বর্তমানে প্রতিবছর ৬টি টেকনোলজিতে ১১০০ জন ছাত্রছাত্রী ভর্তি করা হয়। ২০২২ প্রবিধান মোতাবেক মেধা ও এস.এস.সি-তে প্রাপ্ত CGPA এর ভিত্তিতে কারিগরি শিক্ষা অধিদপ্তর কেন্দ্রীয়ভাবে নির্বাচিত শিক্ষার্থীদের ভর্তি প্রক্রিয়া সম্পন্ন করে প্রতিটি সরকারি পলিটেকনিক ইনস্টিটিউটে প্রেরণ করে থাকে।  তথ্যসূত্রঃ https://dpi.edu.bd/#:~:text=DINAJPUR%20Polytechnic%20institute,maintaining%20International%20Standard.   প্রযুক্তি বিভাগসমূহ   পুরোপ্রযুক্তি (Civil Technology)  শক্তি প্রযুক্তি (Power Technology)  যন্ত্র প্রযুক্তি (Mechanical Technology)  তড়িৎ প্রযুক্তি (Electrical Technology)  কম্পিউটার বিজ্ঞান প্রযুক্তি (Computer Science and Technolgy)  স্থাপত্য এবং অভ্যন্তরীণ নকশা প্রযুক্তি (Architecture and Interior Design Technology)   লাইব্রেরী অত্র প্রতিষ্ঠানের একটি বিশাল লাইব্রেরি রয়েছে যেখানে প্রায় ৩৫৬৫৮ টি বই রয়েছে জ্ঞান অর্জনের জন্য।   ছাত্রাবাস   অত্র ইনস্টিটিউটে ছেলেদের জন্য ২ টি ছাত্রাবাসে ২৪০ জন এবং মেয়েদের জন্য ১ টিতে ১০০ জন থাকার ব্যবস্থা রয়েছে।   তথ্যসূত্র  https://dinajpur.polytech.gov.bd/site/page/bdae26c0-d99c-49c5-b845-0aee7ac37be3/-   বহিঃসংযোগ   অফিসিয়াল ওয়েবসাইট   বিষয়শ্রেণী:দিনাজপুরের শিক্ষাপ্রতিষ্ঠান বিষয়শ্রেণী:রংপুর বিভাগের পলিটেকনিক ইনস্টিটিউট বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত বিষয়শ্রেণী:দিনাজপুর জেলার মহাবিদ্যালয় বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:দিনাজপুর জেলার বিদ্যালয়
বানৌজা ভাটিয়ারী বাংলাদেশ নৌবাহিনীর একটি ঘাঁটি। এর অবস্থান চট্টগ্রামে, কয়েকটি পাহাড় ঘিরে। এটি বাংলাদেশ নৌবাহিনীর ফায়ারিং প্রশিক্ষণ কেন্দ্রগুলির একটি। নৌবাহিনীর অস্ত্র, ক্ষেপণাস্ত্র এবং সম্পর্কিত যন্ত্রের প্রশিক্ষণ দেয়া ও সংরক্ষণ করা জন্য, পাশাপাশি নৌঘাঁটি হিসাবে কাজ করার জন্য ভাটিয়ারী স্থাপন করা হয়।  কর্মকাল ভাটিয়ারী বর্তমানে কমোডোর কমান্ডিং চট্টগ্রাম (কমচিট)-এর অধীনে কাজ করছে। ভাটিয়ারীতে প্রায় ৫০০ জন কর্মী কাজ করে।  আরো দেখুন  বাংলাদেশ নৌবাহিনীর জাহাজের তালিকা  তথ্যসূত্র  ভাটিয়ারী
অখিলেশ সাক্সেনা একজন ভারতীয় সেনাবাহিনীর প্রাক্তন সৈনিক, যিনি ১৯৯৯ সালের কার্গিল যুদ্ধে দায়িত্ব পালন করেন। তিনি ফরোয়ার্ড অবজারভেশন অফিসারের পদে অধিষ্ঠিত ছিলেন এবং সংঘর্ষের সময় তিনি ২য় ব্যাটালিয়ন রাজপুতানা রাইফেলস এবং ১৩তম ব্যাটালিয়ন জম্মু ও কাশ্মীর রাইফেলস-এর সাথে যুক্ত ছিলেন। তাকে ক্ষত পদক প্রদান করা হয়, যা সরাসরি শত্রুর হামলার ফলে আহত কর্মীদের জন্য প্রদত্ত একটি সামরিক সম্মাননা।  যুদ্ধ চলাকালীন তিনি গুলি ও স্প্লিন্টার-এর আঘাতে আহত হন। একটি বিশেষ বিমানের মাধ্যমে তাকে সেনা হাসপাতালে নিয়ে আসা হয়, যেখানে তিনি এক বছরেরও বেশি সময় ধরে চিকিৎসাধীন ছিলেন। পরে তিনি সেনাবাহিনী থেকে অকাল অবসর গ্রহণ করেন।  প্রাথমিক জীবন ও শিক্ষা  ২০০২ সালে তিনি দিল্লি বিশ্ববিদ্যালয়ের ব্যবস্থাপনা অধ্যয়ন অনুষদে ভর্তি হন এবং ২০০৪ সালে স্নাতকোত্তর ব্যবস্থাপনা ডিগ্রি সম্পন্ন করেন। একাডেমিক পারফরম্যান্সের জন্য তিনি স্বর্ণপদক অর্জন করেন।  কর্মজীবন   সামরিক জীবন  ১৯৯৫ সালের ৯ ডিসেম্বর অখিলেশ সাক্সেনা ভারতীয় সেনাবাহিনীর আর্টিলারি শাখায় কমিশন লাভ করেন। তিনি ২২৩ মিডিয়াম আর্টিলারি রেজিমেন্ট-এ যোগ দেন। পরবর্তীতে তিনি ১৮৮৯ লাইট ব্যাটারি রেজিমেন্ট (বর্তমানে ১৮৮৯ মিসাইল রেজিমেন্ট)-এ পোস্টিং পান, যা ১৯৯৯ সালের কার্গিল যুদ্ধে অংশগ্রহণ করে।  সংঘর্ষের সময়, তিনি ২য় রাজপুতানা রাইফেলস এবং ১৩তম জম্মু ও কাশ্মীর রাইফেলসের সাথে ফরোয়ার্ড অবজারভেশন অফিসার হিসেবে যুক্ত ছিলেন। এই ভূমিকায় তিনি টোলোলিং, হাম্প ও থ্রি পিম্পলস সেক্টরে অভিযান চলাকালে আর্টিলারি ফায়ার সাপোর্ট সমন্বয়ের দায়িত্বে ছিলেন।  ১৯৯৯ সালের ২৯ জুন, এক আক্রমণের সময় অগ্নিসংযোগ সহায়তা পরিচালনা করার সময় তিনি গুলি ও স্প্লিন্টার আঘাতে আহত হন। প্রথমে তাকে যুদ্ধক্ষেত্রে চিকিৎসা দেওয়া হয় এবং পরে বিশেষ বিমানে সেনা হাসপাতালে নিয়ে যাওয়া হয়, যেখানে তাকে এক বছরেরও বেশি সময় চিকিৎসা দেওয়া হয়। তার আঘাতের তীব্রতার কারণে, তিনি অকাল অবসর গ্রহণ করেন।  অন্যান্য  ভারতীয় সেনাবাহিনী থেকে অবসর গ্রহণের পর, সাক্সেনা কর্পোরেট ক্ষেত্রে কাজ শুরু করেন। তিনি উইপ্রো-তে ক্যাম্পাস প্লেসমেন্টের মাধ্যমে যোগ দেন এবং পরবর্তীতে ভারতী এয়ারটেল-এ যোগ দেন। বর্তমানে তিনি টাটা কমিউনিকেশনস-এ ভাইস প্রেসিডেন্ট পদে কর্মরত রয়েছেন।  সম্মাননা ও স্বীকৃতি  তাকে ক্ষত পদক প্রদান করা হয়েছে, যা সামরিক অভিযানে বা বিদ্রোহ-বিরোধী অভিযানে শত্রুর সরাসরি হামলার ফলে আহত কর্মীদের প্রদত্ত হয়।  জনপ্রিয় সংস্কৃতিতে  কার্গিল যুদ্ধে অখিলেশ সাক্সেনার অভিজ্ঞতার উপর ভিত্তি করে দুটি বই প্রকাশিত হয়েছে। ইংরেজি ভাষায় "Nation First" প্রকাশ করেছে হ্যাচেট ইন্ডিয়া এবং হিন্দি ভাষায় "কারগিল যুদ্ধ: বীরতা ও দেশভক্তির সত্য কাহিনি" প্রকাশ করেছে প্রভাত প্রকাশন। উভয় বই-ই লিখেছেন শিখা অখিলেশ সাক্সেনা এবং ভূমিকায় অবদান রেখেছেন জেনারেল বেদ প্রকাশ মালিক এবং ডঃ রঞ্জনা মালিক।  তথ্যসূত্র   বিষয়শ্রেণী:ভারতীয় ব্যক্তি
নিবেথা পেথুরাজ (জন্ম: ৩০ নভেম্বর, 1990) একজন ভারতীয় চলচ্চিত্র অভিনেত্রী এবং মডেল, যিনি মূলত তামিল এবং তেলুগু ছবিতে কাজ করে থাকেন। তিনি অরু নাল কোথু (২০১৬) দিয়ে তার অভিনয়ের সূচনা করেছিলেন। তিনি একটি তামিল পরিবারে জন্মগ্রহণ করেছিলেন এবং দুবাইয়ে বেড়ে ওঠেছিলেন।   প্রাথমিক জীবন  নিবেথা পেথুরাজ ভারতের মাদুরাইয়ে একটি তামিল পরিবারে জন্মগ্রহণ করেছিলেন। জন্মের পরপরই তার পারিবার থূথুকুদিতে চলে যায়, যেখানে তিনি তার প্রাথমিক বিদ্যালয় পাঠ সম্পন্ন করেছিলেন।    ১১ বছর বয়সে তিনি তার বাবা-মায়ের সাথে সংযুক্ত আরব আমিরাতের দুবাইয়ে চলে গিয়েছিলেন এবং ক্রিসেন্ট ইংলিশ হাই স্কুলে পড়াশোনা করেছিলেন। তিনি প্রায় দশ বছর যাবৎ দুবাইয়ে বসবাস করেছিলেন।  ২০১৫ সালে তিনি মিস ইন্ডিয়া সংযুক্ত আরব আমিরাতের বিজয়ী হয়েছিলেন।   কর্মজীবন  নিবেথা ২০১৬ সালের তামিল চলচ্চিত্র ওরু নাল কোথু-এর মাধ্যমে অভিনয়ের সূচনা করেছিলেন। তার অভিনীত পরবর্তী মুক্তিপ্রাপ্ত চলচ্চিত্রগুলির মধ্যে পোদুভাগা এন মনসু থাংগম (২০১৭) এবং মহাকাশ কল্পকাহিনীভিত্তিক রোমাঞ্চকর চলচ্চিত্র টিক টিক টিক অন্তর্ভুক্ত রয়েছে, যা তাকে সমালোচকদের দ্বারা প্রশংসিত করেছিল।  ২০১৯ সালে তিনি বিজয় চন্দর পরিচালিত এবং বিজয় সেতুপতি অভিনীত তামিল চলচ্চিত্র সংথামিজহান-এ মুখ্য ভূমিকায় অভিনয়ের জন্য স্বাক্ষর করেছিলেন।   চলচ্চিত্রের তালিকা  + টীকা এখনও মুক্তি না পাওয়া চলচ্চিত্রগুলি বোঝায়   বছর  শিরোনাম  ভূমিকা পরিচালক  ভাষা মন্তব্য    ২০১৬  ওরু নাল কোথু  কাব্য  নেলসন ভেঙ্কাটেসান  তামিল  অভিষেক তামিল চলচ্চিত্র    ২০১৭  পোদুভাগা এন মনসু থাংগম  লীলাবতী  থালাপতি প্রভু    মেন্টাল মাধিলো  স্বেচা  বিবেক আথ্রেয়া  তেলুগু  অভিষেক তেলুগু চলচ্চিত্র    ২০১৮  টিক টিক টিক  স্বতী জগদীশ  শক্তি সুন্দর রাজন  তামিল    থিমিরু পুডিচাভান  সাব-ইন্সপেক্টর ম্যাডোনা  গণেশা    ২০১৯  চিত্রালহরী  স্বেচা  কিশোর তিরুমালা  তেলুগু    ব্রোচেভারেভারোরা  শালিনী  বিবেক আথ্রেয়া    সংথামিজহান  থেনমঝি  বিজয় চন্দর  তামিল    ২০২০  আলা বৈকুণ্ঠপুরমুলো  নন্দিনী  ত্রিবিক্রম শ্রীনিবাস  তেলুগু    পন ম্যানিক্যাভেল  গীতা  এ.সি. মুগিল চেল্লাপ্পান  তামিল    পার্টি  কল্কি  ভেঙ্কট প্রভু  তামিল  উৎপাদন-পরবর্তী   জগজালা কিল্লাদি    এঝিল  উৎপাদন-পরবর্তী ২০২১ রেড  যামিনী  কিশোর তিরুমালা  তেলুগু  নির্মাণাধীন    বিরাটপর্বম   বেণু উদুগুলা নির্মাণাধীন     তথ্যসূত্র    বহিঃসংযোগ      বিষয়শ্রেণী:১৯৯১-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় মডেল বিষয়শ্রেণী:ভারতীয় অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:তামিল অভিনেত্রী বিষয়শ্রেণী:তেলুগু অভিনেত্রী